Άννα Παρ, κόμισσα του Πέμπροκ

Η Άννα Παρ, σύζυγος Χέρμπερτ, κόμισσα του Πέμπροκ, βαρόνη Χέρμπερτ του Κάρντιφ, αγγλ.: Anne Parr Herbert, Countess of Pembroke, Baroness Herbert of Cardiff (15 Ιουνίου 1515 - 20 Φεβρουαρίου 1552) ήταν η κυρία επί των τιμών σε καθεμία από τις έξι συζύγους του Ερρίκου Η΄ της Αγγλίας. Ήταν η νεότερη αδελφή της 6ης συζύγου του, Αικατερίνης Παρ.

 Πρώτα χρόνια 
Η Άννα γεννήθηκε στις 15 Ιουνίου 1515 από τον σερ Θωμά Παρ και τη Μωντ Γκρην. Ήταν το μικρότερο επιζόν παιδί από πέντε παιδιά, έχοντας μία μεγαλύτερη αδελφή, την Αικατερίνη, και έναν αδελφό , τον Γουλιέλμο Παρ 1ο μαρκήσιο του Νορθάμπτον. Το 1517 όταν ήταν 2 ετών, ο πατέρας της απεβίωσε από ασθένεια εφίδρωσης, αφήνοντας τη μητέρα της χήρα στα 25 της, έγκυο, και με τη σοβαρή ευθύνη να φυλάει την κληρονομιά των παιδιών των Παρ.  Η Μωντ Γκρην ήταν κυρία επί των τιμών και έμπιστη της Αικατερίνης της Αραγωνίας. Ήταν επίσης επικεφαλής του βασιλικού σχολείου στην αυλή, όπου η Άννα εκπαιδεύτηκε μαζί με την αδελφή της Αικαγτερίνη και άλλες κόρες της αριστοκρατίας. Τους δίδαξε η λαμπρή ουμανίστρια μελετήτρια Ζοάν Λουίς Βίβες, η οποία ήταν η κύρια διδάσκαλος στο βασιλικό σχολείο. Η Άννα θα είχε διδαχθεί Γαλλικά, Λατινικά, φιλοσοφία, θεολογία και τα Κλασικά. Η Μωντ Γκρην είχε ήδη διδάξει στα παιδιά της να διαβάζουν και να γράφουν από μικρά. Η ίδια η Άννα αργότερα είπε ότι η εκπαίδευσή της στο σπίτι, βασιζόταν στην προσέγγιση που χρησιμοποιούσε η οικογένεια του σερ Τόμας Μορ, όπου αγόρια και κορίτσια εκπαιδεύονταν μαζί, όπως συνέβαινε και με τους Παρ, μέχρι που ο αδελφός της έφυγε από το σπίτι το 1525 για να ενταχθεί στο νοικοκυριό του Ερρίκου ΦιτςΡόυ 1ου δούκα του Ρίτσμοντ και του Σόμερσετ.Linda Porter. Katherine the Queen. Macmillan, 2010.
μικρογραφία|Ένα πορτρέτο που πιστεύεται ότι είναι της Άννας Παρ, σχεδιασμένο από τον Χανς Χόλμπαϊν τον Νεότερο.

 Στην αυλή 
Κάποια στιγμή το 1528, η Μωντ Γκρην εξασφάλισε στην 13χρονη κόρη της, Άννα, μία θέση στην Αυλή ως κυρία επί των τιμώνα της βασίλισσας Αικατερίνης της Αραγωνίας. Η Άννα στη συνέχεια έγινε κηδεμονευόμενη του βασιλιά Ερρίκου Η΄. Όταν η Άννα Μπολέυν στέφθηκε βασίλισσα το 1533, η Άννα Παρ συνέχισε με την ίδια ιδιότητα ως κυρία επί των τιμών. Γρήγορα υπέκυψε στη γοητεία της χαρισματικής προσωπικότητας της βασίλισσας Άννας, και ακολουθώντας το παράδειγμα της βασίλισσας, έγινε ένθερμη υποστηρίκτρια της Νέας Πίστης. Μετά την πτώση της Άννας Μπολέυν από την εξουσία και την επακόλουθη εκτέλεση, η Άννα παρέμεινε στην Αυλή στην υπηρεσία της νέας βασίλισσας, Τζέιν Σίμορ. Η Άννα Παρ υπηρέτησε όλες τις βασίλισσες του Ερρίκου Η΄ από τα μέσα της δεκαετίας του 1530, και είναι μία από τις λίγες γυναίκες που ήταν κυρία επί των τιμών και των έξι. Ήταν μία από τις λίγες παρούσες στη βάπτιση του πρίγκιπα Εδουάρδου (ΣΤ΄) στις 15 Οκτωβρίου 1537, και ήταν μέλος της νεκρικής πομπής της Τζέιν Σίμυρ. 

Όταν ο Ερρίκος Η΄ Τυδώρ νυμφεύτηκε την Άννα της Κλέβης ως 4η σύζυγό του, η Άννα επέστρεψε στον ρόλο της ως κυρίας επί των τιμών, τον οποίο παρέμεινε όταν η βασίλισσα Άννα αντικαταστάθηκε από την Αικατερίνη Χάουαρντ. Μετά τη σύλληψη της βασίλισσας Αικατερίνης για μοιχεία, στην Άννα Παρ εμπιστεύτηκαν τα κοσμήματα της βασίλισσας. 

 Οικογένεια 
αριστερά|μικρογραφία|324x324εσ|Ο Γουλιέλμος Χέρμπερτ 1ος κόμης του Πέμπροκ, σύζυγος της Άννας.
Τον Φεβρουάριο του 1538, η Άννα παντρεύτηκε τον σερ Γουλιέλμο Χέρμπερτ, δόκιμο ιππότη (esquire) του Βασιλικού Σώματος. Ο Χέρμπερτ ήταν γιος του σερ Ριχάρδου Χέρμπερτ, νόθου γιου του Γουλιέλμου Χέρμπερτ 1ου κόμη του Πέμπροκ. Είναι πιθανό η Άννα να γνώρισε τον σύζυγό της στην αυλή. Δεν είναι γνωστό αν ο γάμος ήταν από έρωτα, αλλά τόσο η Άννα, όσο και η αδελφή της Αικατερίνη έλκονταν από γοητευτικούς άνδρες δράσης που ήταν ελαφρώς ανυπόληπτοι.  Οι Χέρμπερτ, λόγω του νεοαποκτημένου πόθου του βασιλιά Ερρίκου Η΄ για την Αικατερίνη, φάνηκαν να είναι στην εύνοια του βασιλιά, καθώς για τα επόμενα χρόνια η Άννα και ο σύζυγός της έλαβαν μία σειρά από βασιλικές επιχορηγήσεις, οι οποίες περιελάμβαναν το αβαείο του Γουίλτον στο Γουίλτσιρ (που κατεδαφίστηκε και ξανακτίστηκε για τον Οίκο Γουίλτον τη δεκαετία του 1540), το Ρέμσμπερυ (βόρειο Γουίλτσιρ) και το Κάστρο του Κάρντιφ. Χρησιμοποίησαν επίσης το Κάστρο του Μπέιναρντ ως κατοικία τους στο Λονδίνο. Η Άννα απέκτησε τρία παιδιά με τον σύζυγό της: τον Ερρίκο Χέρμπερτ, ο οποίος διαδέχθηκε τον πατέρα του, τον Εδουάρδο Χέρμπερτ και την Άννα Χέρμπερτ.  Για τη γέννηση του 2ου γιου της, η αδελφή της Άννας της δάνεισε το αρχοντικό (manor) του Χάνγουορθ στο Μίντλσεξ, για να αναπαυθεί. Μετά τη γέννηση, η Άννα επισκέφθηκε τη λαίδη Χέρτφορντ, η οποία είχε επίσης μόλις γεννήσει, στο Σάιον Χάουζ κοντά στο Ρίτσμοντ. Τον Αύγουστο, η βασίλισσα έστειλε ένα πλοιάριο για να φέρει την Άννα μέσω ποταμού από το Σάιον πίσω στο Γουέστμινστερ.

 Αδελφή της βασίλισσας 

 Μετέπειτα ζωή 

 Οικογένεια 
Η Άννα Παρ και ο Γουλιέλμος Χέρμπερτ απέκτησαν τρία παιδιά:
 Ερρίκος Χέρμπερτ, 2ος κόμης του Πέμπροκ (π. 1539–1601). Στις 21 Μαΐου 1553 νυμφεύτηκε την Αικατερίνη Γκρέυ. Ο γάμος ακυρώθηκε το 1554. Η 2η σύζυγός του ήταν η Αικατερίνη Τάλμποτ, κόρη του Γεωργίου Τάλμποτ 6ου κόμη του Σρούσμπερι. Η 3η σύζυγός του ήταν η Μαρία Σίντνεϊϋ, με την οποία απέκτησε παιδιά, συμπεριλαμβανομένων του Γουλιέλμου και του Φίλιππου, οι οποίοι και οι δύο θα τον διαδεχόταν στην κομητεία του Πέμπροκ.
 σερ Εδουάρδος Χέρμπερτ (1547–1595), νυμφεύτηκε τη Μαρία Στάνλεϋ, με την οποία απέκτησε απογόνους, συμπεριλαμβανομένου του Γουλιέλμου Χέρμπερτ 1ου βαρόνου Πόουις.
 λαίδη Άννα Χέρμπερτ (1550–1592), παντρεύτηκε τον Φραγκίσκο λόρδο Τάλμποτ, γιο του Γεωργίου Τάλμποτ 6ου κόμη του Σρούσμπερι. Δεν υπάρχουν γνωστοί απόγονοι από αυτόν τον γάμο. 

 Κοσμήματα 
Μία απογραφή που έγινε το 1561, περιελάμβανε τα υπόλοιπα υπάρχοντα της κόμισσας και τώρα φυλάσσεται στην Εθνική Βιβλιοθήκη Τέχνης στο Μουσείο Βικτώριας και Αλβέρτου. Η κόμισσα του Πέμπροκ είχε στην κατοχή της ένα χρυσό ζιμπελίνο που περιγραφόταν ως "κεφάλι σαμπέλ" με 21 διαμάντια και ένα ρουμπίνι στο στόμα του, με τέσσερα χρυσά νύχια. Άλλα κοσμήματα περιλάμβαναν μία χρυσή ζώνη με μαργαριτάρια και πλαστά ρουμπίνια και ζαφείρια, ένα μενταγιόν ή "πλακέτα" με ένα πορτρέτο του Φιλίππου Β' της Ισπανίας και του πατέρα του Καρόλου Ε' αυτοκράτορα της Γερμανίας, μία άλλη πλάκα με το αρχικό "Ρ" (Π) και δύο "χρυσά βιβλία". Ένα "κόκκαλο μονόκερου σε χρυσό" με ένα τυρκουάζ, δύο ρουμπίνια και δύο διαμάντια, ήταν φυλαχτό κατά της δηλητηρίασης. 

 Απεικονίσεις στην τηλεόραση και τον κινηματογράφο 
 Την Άννα Παρ (Λέιντι Χέρμπερτ) υποδύθηκε η Ιρλανδή ηθοποιός Σούζι Λόουλορ στην 4η και τελευταία σεζόν της σειράς The Tudors. Στο πρόγραμμα, είναι η κυρία επί των τιμών της βασίλισσας Αικατερίνης Χάουαρντ (Τάμζιν Μέρτσαντ) και η κύρια δεσποινίδα επί των τιμών της αδελφής της, βασίλισσας Αικατερίνης Παρ (Τζόελι Ρίτσαρντσον).

 Σημειώσεις 

 Αναφορές 
  google books preview

Κατηγορία:Άγγλοι ευγενείς